Ukrainan parlamenttivaalit 2007

Ukrainan parlamenttivaalit 2007 järjestettiin 30. syyskuuta 2007. Aikaisemmin ne oli määrätty järjestettäviksi 27. toukokuuta 2007.Interfax Ukraina: Early elections to parliament set for May 27, 2007, presidential decree reads 2.4.2007 luettu 3.4.2007   Kyseessä oli presidentin määräys No 264/2007 2. huhtikuuta 2007 Verh’ovna Radan valtuuksien lopettamisesta ja parlamenttivaalien järjestämisestä. Perusteluna oli se, että presidentti katsoi parlamenttiryhmien muodostuneen perustuslain vastaisesti.

Päätöstä edelsivät pääkaupungissa Kiovassa jatkuneet mielenosoitukset ja hallitusta tukevat vastamielenosoitukset. Päätökseen ei liittynyt hallituskriisiä, koska Ukrainassa oli enemmistöhallitus, joka perustui Alueiden puolueen johtavaan asemaan suurimpana puolueena.

12. toukokuuta 2007 ilmoitettiin, että Ukrainan presidentti Viktor Juštšenko ja pääministeri Viktor Janukovytš sopivat parlamenttivaalien järjestämisestä ja että vaalipäivä ilmoitettaisiin seuraavana keskiviikkona.Gazeta.Ru: Ющенко и Янукович достигли договоренности по выборам - Juštšenko ja Janukovytš sopivat vaaleista, 12.5.2007


Perusteet

Perusteena vaalien järjestämiselle oli se, ettei presidentin mukaan parlamenttiryhmien muodostaminen vastannut perustuslaillisia vaatimuksia. Presidentti Juštšenko epäili siirtymisiin liittyvän myös lahjontaa, petoksia ja millaisia tahansa motiiveja.Ukrayinska Pravda: Yushchenko Sent a Very Concerned Message to Yanukovych , käännös Anna Ivanchenko, 1.4.2007

Mahdollinen syy

Oppositiossa oleva Meidän Ukrainamme ja Julija Tymošenkon ryhmittymä olivat menettäneet kansanedustajia hallitusrintamalle, jonka merkittävin voima oli Alueiden puolue. Mikäli siirtymät olisivat olleet suuria, olisi ollut mahdollista, että hallitusrintama olisi voinut saavuttaa 300 kansanedustajan vahvuuden vaalikaudella 2006-2010, jolloin sillä olisi ollut 2/3 enemmistö päätöksiin radassa eikä presidentti olisi voinut veto-oikeudella estää päätösten toimeenpanoa halutessaan. Julija Tymošenkon ryhmittymä ehdotti lakia imperatiivisesta mandaatista Ukrainan Verh’ovna Radassa.Ukrayinska Pravda: The Constitutional Court Is Unlikely to Wreck ‘Tymoshenko’s Dream’ , käännös  Irena Yakovina, 2.4.2007 Julija Tymošenko oli ilmoittanut olevansa vapaa kaikista poliittisista velvoitteista presidentti Juštšenkoa kohtaan, ellei tämä olisi suostunut hajottamaan parlamenttia.Ukrayinska Pravda: Yulia Tymoshenko to Oust the President? 30.3.2007

Ukrainalla oli ja on avoimia kysymyksiä Venäjän, Yhdysvaltain ja EU:n kanssa koskien mm. Ukrainan tuoman maakaasun hinnoittelua, Mustanmeren laivastotukikohtaa, Ukrainan mahdollista liittymistä Natoon ja EU:hun tulevaisuudessa sekä kauppapolitiikassa IVY:n ja EU:n suhteen.

Julija Tymošenkon mukaan hallitusrintaman mahdollisesti myöhemmin saavuttama 300 kansanedustajan määräenemmistö olisi voinut johtaa Ukrainan presidentinviran lakkauttamiseen. Julija Tymošenkon mukaan ennenaikaisista parlamenttivaaleista olisi saattanut seurata se, että oppositio saattaisi menettää parlamenttipaikkansa.

Myöhemmin Julija Tymošenkon ryhmittymä ehdotti kansanäänestyksen järjestämistä, jolla saatettaisiin voimaan Ukrainaan parlamentarisoinnin peruuttava presidenttivaltainen perustuslaki.

Mielenosoitukset

Mielenosoittajat vaativat uusia vaaleja, koska oppositiosta on siirtynyt kansanedustajia hallitusrintaman puolelle ja koska 300 kansanedustajalle pystyttäisiin muodostamaan 450-edustajaisessa Verh’ovna Radassa 2/3 enemmistö, minkä päätöstä presidentti Juštšenko ei pystyisi veto-oikeudella kumoamaan.

Mielenosoituksissa oli sunnuntaina 1. huhtikuuta 2007 Maidanilla sisäasiainministeriön arvioiden mukaan 25 000 - 27 000 mielenosoittajaa, kun taas opposition mielestä mielenosoituksiin osallistui 100 000 ihmistä. 

Alueiden puolueen ja samalla Ukrainan enemmistöhallituksen kannattajat keskittyivät maan itä- ja eteläosiin, kun taas Kiova ja Kiovan alue puolestaan oli yleensä oranssien puolella.

Mielenosoituksista huolimatta ei 2004 eikä 2007 pyritty horjuttamaan maan taloutta eikä hryvnian kurssia. Lisäksi mielenosoitusten järjestäjät pyrkivät säilyttämään mielenosoitukset rauhallisina. 1990-luvun alussa kaivoslakot ajoivat maan talouden kriisiin.

Telttaleiri

Marraskuun 2004 tapaan Maidanille pystytettiin mielenosoittajien telttoja. Mielenosoittajat kuitenkin tukivat tällä kertaa Alueiden puoluetta ja pääministeri Viktor Janukovytšia. 

Radan enemmistö piti päätöstä perustuslaittomana

Ukrainan parlamentti enemmistö päätti, ettei presidentti Juštšhenkon päätöstä parlamentin hajottamisesta saa julkistaa, parlamentti jatkaisi työtään ja parlamentti suositteli Ukrainan hallituksenkin jatkavan työtään.Ukrainian News Agency: Rada Decides To Continue Working Regardless Of Yuschenko’s Decree On Its Dissolution 2.4.2007

Radan puhemies Oleksandr Morozin mukaan kansanedustajien siirtymisen kieltäminen parlamenttiryhmistä toiseen rikkoo imperatiivisen mandaatin kieltoa, minkä vuoksi kielto oli Ukrainan perustuslain vastainen. Näin ollen hänen mukaansa Verh’ovna Radan työn jatkaminen oli perustuslaillista.Natšionalna radiokompanija Ukrainy: President's claims concerning illegitimacy of coalition and conditions put by him to parliament are illegal and non-constitutional  2.4.2007

Hallitusrintamaan kuuluvan Ukrainan kommunistisen puolueen Petro Symonenkon mukaan presidentinvirka pitäisi lakkauttaa.Ukrayinska Pravda: Before Negotiations With Yushchenko Symonenko Wanted Again to Eliminate Him, käännös Anna Ivanchenko, 2.4.2007

Itävalta välittäjäksi

Ukrainan pääministeri Viktor Janukovytš ilmoitti ottaneensa 5. huhtikuuta 2007 yhteyttä Itävaltaan saadakseen sen välittäjäksi kiistaan. Ukrainan ulkoasiainministerin Arseni Jatsenjukin mukaan ulkopuolisten välittäjien asettaminen ei ollut ajankohtaista.Helsingin Sanomat: Janukovytš pyysi Itävaltaa välittäjäksi 5.4.2007Ukrainan hallitus: PM considers necessary to attract trustworthy international mediators to conflict regulation in Ukraine 5.4.2007

Vladimir Putin matkusti toukokuussa 2007 Itävaltaan vierailulle.

Ulkomaisia reaktioita

Euroopan unionin puheenjohtajamaan Saksan Kiovan suurlähettiläs Reinhard Schefers oli kehottanut hallitusrintamaa ja oppositiota pidättäytymään jännityksen lisäämisestä.Ukrayinska Pravda: Europe Advises Yanukovych and Tymoshenko Not to Take Any Excess Steps  1.4.2007

Venäjän duuma otti parlamenttivaalien järjestämiseen kannan, minkä mukaan se olisi Ukrainan perustuslain vastainen ja samalla lähettäisi erittäin vaarallisen (poliittisen) viestin.Helsingin Sanomat / STT-AFP: Venäjän duuma puuttui Ukrainan parlamentin hajotuskiistaan  6.4.2007

Ukrainan perustuslakituomioistuin

Pääministeri Viktor Janukovytš saattoi asian Ukrainan perustuslakituomioistuimen käsiteltäväksi ja lupasi yrittää aloittaa Ukrainan presidentin Viktor Juštšenkon erottamismenettelyn (impeachment), mikäli tuomioistuin toteaa, ettei presidentin antama määräys uusista vaaleista ole perustuslain mukaan lainmukainen.

Mielenosoittajia ja vastamielenosoittajia oli kerääntynyt perustuslakituomioistuimen ympärille. Poliittisissa arvioissa ne, jotka kannattavat ylimääräisiä parlamenttivaaleja epäilivät, että perustuslakituomioistuin viivyttelee tahallaan ja mitä pidempään se harkitsee asiaa, sitä vaikeammaksi 27. toukokuuta 2007 järjestettäviksi määrättyjen vaalien toimeenpano tulisi ja vaalipäivää voidaan joutua siirtämään.

Tuomioistuinlaitos

Ukrainan presidentti Viktor Juštšenko erotti 24. toukokuuta yleisen syyttäjän, Svjatoslav Piskuninin, joka piti päätöstä laittomana. Erottaminen tapahtui peruuttamalla hänen aikaisempi nimityksensä. Esitettynä perusteena oli perustuslakia vastaan rikkominen siksi, ettei hän ollut eronnut kansanedustajan tehtävästä 15 päivän kuluessa nimityksestään. Esitettynä syynä oli se, ettei hän ollut toiminut Ukrainan uusien vaalien järjestämisen puolesta aktiivisesti, vaan oli jättäytynyt passiiviseksi asian suhteen.

Ukrainan sisäasiainministeri lähetti kymmeniä poliiseja suojaamaan syyttäjänvirastoa, missä Piskunin oli. Ukrainan pääministeri Viktor Janukovytš keskeytti Kriminmatkansa pitääkseen hallituksen hätäkokouksen. He joutuivat raivaamaan kiistassa Viktor Juštšenkon puolella kiistassa olevat sotilaat, jotka oli lähetetty estämään Piskuninin pitäminen virkapaikallaan.Yleisradio: Ukrainan sisäinen kriisi syveni jälleen 25.5.2007

Viktor Juštšenko puolestaan kutsui koolle maan turvallisuudesta vastaavat ministerit ja viranomaiset.

Kiista sisäasiainministeriön joukkojen hallinnasta

Pääministeri Viktor Janukovytš vetosi 25. toukokuuta presidentti Viktor Juštšenkoon suoraan, jotta tämä keskeyttäisi voimatoimet. Hän myös sanoi hallituksen tekevän kaikkensa, ettei syyttäjänlaitos tai perustuslakituomistuin menettäisi merkitystään.Itar-Tass: Yanukovich urges Yushchenko to stop forceful actions 25.5.2007

Ukrainan rada nimitti varapääministeriksi Oleksandr Kuzmukin 246 äänellä. Hän oli toiminut 1996-2001 ja lokakuusta 2004 helmikuuhun 2005 Ukrainan puolustusministerinä sekä Ukrainan maaliskuun 2006 parlamenttivaaleista asti kansanedustajana. Paikkansa varapääministerinä joutui jättämään Volodymyr Radženko Ukrainian News: Rada Appoints Kuzmuk As Vice Premier 25.5.2007 Hänet oli Ukrainna korkein oikeus todennut 1+1-televisiokanavan 70%:ksi omistajaksi.Ukrainian News: Supreme Court Declares Rodnianskyi Owner Of 70% In Studio 1+1 TV Channel 25.5.2007

Viktor Juštšenko pyysi, etteivät Ukrainan kansallisen turvallisuus- ja puolustusneuvoston jäsenet poistuisi Kiovasta ja että he olisivat jatkuvasti tavoitettavissa tilanteen kehittymisen ajan.Ukrainian News: Yuschenko Asks National Security And Defense Council Members Not To Leave Kyiv These Days 25.5.2007

Viktor Juštšenko ilmoitti myös ottavansa Ukrainan sisäasiainministeriön joukot suoraan komentoonsa. Tätä määräystä piti laittomana 259 kansanedustajaa ja laillisena 226 kansanedustajaa parlamentissa.Ukrainian News: Says Yuschenko’s Decree On Subordination Of Interior Ministry Troops To President Not Subject To Implementation 25.5.2007 Ukrainan parlamentin puhemies, Oleksandr Moroz, luonnehti tapahtumia puhdistukseksi. Hän lyhensi Slovakian vierailuaan.

Noin kaksituhatta Ukrainan sisäasiainministeriön joukkojen sotilasta aloitti marssinsa komentajansa Oleksander Kikhtenkon johdolla kohti Kiovaa presidentti Viktor Juštšenkon tueksi tämän antaman määräyksen perusteella. Toimella ei ollut Ukrainan sisäasiainministerin valtuutusta. Kilpailevat osapuolet kävivät neuvotteluja.Yahoo: Pro-president Ukraine troops move toward Kiev: ministry 26.5.2007BBC: Ukraine rivals hold crisis talks 26.5.2007

Oleksander Kikhtenko kieltäytyi ottamasta määräyksiä vastaan sisäasiainministeriltä ja toimi oman tilannenäkemyksensä mukaan. Sisäasiainministeri Vasyl Tsuškon mukaan poliitikkojen pitäisi olla vähemmän jännittyneitä: On välttämätöntä rauhoittua. Mitään voimaa ei käytetä. Emme rynnäköi minnekään. Deutsche Welle: rivals hold crisis talks 26.5.2007

Syyskuun vaalit

Ukrainan presidentti ja pääministeri käytyään neuvotteluja sopivat, että vaalit järjestetään 30. syyskuuta 2007.Sunday Telegraph: Ukraine civil war threat 'finished' 27.5.2007

Vaaleissa tuloslaskennan ollessa kesken kaikkein keskeisimmäksi kysymykseksi koitui se, pääseekö Alueiden puolueen kanssa hallitukseen mennyt Ukrainan sosialistinen puolue 3%:n vaalikynnyksen yli. Ukrainan vaalilaskenta suoritettiin hitaammin kuin maaliskuun 2006 parlamenttivaaleissa, vaikka silloin samoihin vaaliuurniin pudotettiin myös paikallisvaalien äänet.

Hidas vaalilaskenta sai Julija Tymoshenkon ryhmittymän epäilemään, että ylimääräinen vaalilaskentaan käytetty aika olisi käytetty vaaliväärennökseen, jotta Alueiden puolueen kanssa hallituksessa oleva Ukrainan sosialistinen puolue saataisiin 3%:n vaalikynnyksen yli ja parlamenttiin.

Ukrainan parlamenttivaaleista jätettiin 85 tutkintapyyntöä syyttäjäviranomaisille koskien 30.9. ja 29.9. tapahtuneita vaalilautakuntien toimia.

Mahdollinen hallituspohja

On mahdollista, että demokraatit saavat 230 paikkaa. Mikäli hallituspohjaa halutaan varmistaa mahdollisten kansanedustajien ryhmän vaihtamisen varalta, voi hallitusrintama ottaa kolmanneksi Lytvynin ryhmittymän 20 kansanedustajalla, jolloin hallitusrintaman kannatuspohjaksi muodostuu 250 kansanedustajaa, vähäisimmän yksinkertaisen enemmistön ollessa 226.

Venäjän federaation Kiovan suurlähettiläs Viktor Tšernomyrdin on ilmoittanut, että Venäjä on yhteistyössä minkä tahansa nimitettävän Ukrainan hallituksen kanssa.

Parlamenttivaalien ääntenlaskennan ollessa kesken Gazprom ilmoitti perivänsä Ukrainan maksamattomia maakaasumaksuja. Mikäli Ukraina ei maksa, vähentää Gazprom maakaasuntoimituksia Ukrainaan. Kuitenkin Ukrainan kautta kulkee myös kolmansiin maihin toimitettavaa maakaasua.

Paikkaennuste
+ Parlamenttivaalien tulokset: 250px|center|Political alignment 2007 250px|center|Vote percentage 2006 to 2007 (Top Six parties) 250px|Swing 2006 to 2007 (Top Six parties)

PuoluePaikkaennuste Alueiden puolueViktor Janukovytš 173 (-13) Julija Tymošenkon ryhmittymäJulija Tymošenko 157 (+28) Meidän Ukrainamme – Kansan itsepuolustus
| 73 (-8)
|-
| Ukrainan kommunistinen puoluePetro Porošenko
| 27 
|-
| Volodymir Lytvynin ryhmittymä'''Volodymir Lytvyn 20 (+20, jäi 26.3.2006 3%:n äänikynnyksen alle)

Alueelliset tulokset
+ Kuuden johtavan puolueen kannatus kartalla - prosenttiosuus kokonaisäänistä   250px|center|Party of Regions  results (34.37%) 250px|center|Bloc Yulia Tymoshenko results (30.71% 250px|center|Our Ukraine People's Self-Defence results (14.15%) 250px|center|Communist Party of Ukraine results (5.39%) 250px|center|Bloc Lytvyn Party results (3.96%) 250px|center|Socialist Party of Ukraine results (2.86%)

pienoiskuva|Highest vote per region (Percentage by national vote)
pienoiskuva|Results by electoral region (Percentage by national total vote)
pienoiskuva|Vote (Percentage by electoral region)
pienoiskuva|Swing 2006 to 2007 (Percentage by electoral regions)

AlueÄänetÄänestysprosenttiAlueiden puolueJulija Tymošenkon ryhmittymäMeidän UkrainammeUkrainan kommunistinen puolueVolodymir Lytvynin ryhmittymäUkrainan sosialistinen puolueUkraina37,185,88262.7034.430.714.25.44.02.9Itäinen63.866.57.53.47.32.24.9Donetskin alue3,620,88866.076.04.52.06.81.01.3Luhanskin alue1,898,63766.373.55.11.78.52.41.3Harkovan alue2,282,99358.349.616.48.18.34.62.6Eteläinen57.054.613.66.57.74.63.4Krimin autonominen tasavalta1,568,07055.861.06.98.27.63.91.9Zaporižžjan alue1,515,83261.455.514.74.78.35.52.3Mykolajivin alue971,03857.654.416.65.87.24.51.9Odessan alue1,851,86854.552.213.76.56.25.17.2Hersonin alue893,44255.543.223.19.19.13.72.5Sevastopol308,92859.764.55.02.310.32.52.7Keskinen60.530.634.811.86.44.72.4Vinnytsjan alue1,342,60864.512.650.018.65.03.12.5Dnepropetrovskin alue2,810,16858.948.720.86.27.65.01.3Kirovohradin alue614,83257.927.037.611.76.45.52.8Pultavan alue1250,95261.924.837.914.56.54.93.0Tšerkasyn alue1,095,05860.115.547.015.34.94.94.3Pohjoinen62.516.745.516.14.95.72.1Žytomyrin alue1,044,85262.522.437.015.15.88.32.5Kiovan alue1,679,19761.913.053.415.13.05.12.2Sumyn alue990,57562.015.744.520.85.83.32.0Tšernihivin alue939,07261.820.741.914.96.74.22.9Kiova2,151,57663.515.046.215.84.66.61.6Läntinen68.48.348.929.11.83.21.6Volynian alue801,55771.06.757.620.02.74.61.9Taka-Karpatian alue946,52552.119.828.931.11.86.03.5Ivano-Frankivskin alue1,080,29672.63.050.736.80.81.00.8Lvivin alue2,002,37273.94.250.436.01.01.10.6Rivnen alue865,09268.710.451.020.82.46.12.1Ternopilin alue870,21476.53.051.635.20.71.61.1Hmelnytskyin alue1,083,96866.314.148.218.44.06.61.7Tšernivtsin alue705,27258.216.846.220.32.32.53.8Lähetystöt431,1426.026.533.125.51.62.31.2

Katso myös
Ukrainan parlamenttivaalit 2006

Lähteet

Aiheesta muualla
Ukrayinska Pravda: 300 Votes Is Not a Problem for Yanukovych and Moroz, Valeriy Pesetskyi  28.3.2007
Ukrayinska Pravda: Ukraine Is Going Downhill, Dear Friends! , Maryna Pyrozhuk, käännös Eugene Ivantsov, 26.3.2007 
Ukrayinska Pravda: The Party of War vs the Party of Peace , Diana Dutsyk, käännös Eugene Ivantsov, 21.3.2007 
Ukrayinska Pravda: Kuvia hallitusta ja radan enemmistöä tukevista vastamielenosoituksista
The Moscow Times: Moscow No Match for Kiev , Fyodor Lukyanov, numero 3631, sivu 8, 21.3.2007
The Guardian Unlimiten: Kiev paralysed by bitter divisions
Presidentti Juštšenkon puhe ukrainaksi  ja puheen venäjänkielinen käännös
 Luettelo mahdollista kansanedustajista

Parlamenttivaalit 2007
Luokka:Vuoden 2007 vaalit